open-index/open-wikipedia-markdown huggingface dataset:
Никола Минчев

**Никола Минчев** (2 ноември 1915 - 6 април 1997) ― македонски комунист, политичар и учесник во Народноослободителната војска на Македонија.

## Животопис
Основното образование го добил во Кавадарци, а Учителска школа завршил во Скопје пред Втората светска војна. Учителствувал во неколку села во Македонија, во времето на Кралство Југославија. Пред самата Втора светска војна, од 1940 година, бил учител во скопското село Љубанци.

Во Народноослободителната војска на Македонија се вклучил во 1941 година и станал член на КПЈ во 1943 година. Во текот на војната бил член на Месниот комитет на КПЈ за Кавадарци, командант на партизанскиот одред „Добри Даскалов“ и командант на Третата оперативна зона на НОВ и ПОМ. Избран е за член на Второто заседание на АВНОЈ и на Првото заседание на АСНОМ.

[мини|лево|Кралот на [Белгија, Бодуен, и Никола Минчев вршат смотра на почесниот баталјон, 20 јули 1973 година.]]
По ослободувањето, тој вршел низа раководни функции. Тој е прв министер за просвета во Владата на НР Македонија (1945-1948), а потоа е потпретседател на Владата (1948-1951) и министер за финансии (1951). Бил член во собранијата на Македонија и Југославија, министер во Сојузната влада на Југославија (1958-1962), претседател на македонската Влада (1965-1968) и на Народното собрание на Македонија (23 септември 1968 - 6 мај 1974) во времето кога се создава Уставот од 1974 година во чие создавање и донесување најактивно учествувал. До 1983 година е член на Советот на Федерацијата.

## Наводи

Категорија:Претседатели на Собранието на Македонија
Категорија:Македонски партизани
Категорија:Делегати на Првото заседание на АСНОМ
Категорија:Политичари од Кавадарци
Категорија:Делегати на АВНОЈ
Категорија:Делегати на Второто заседание на АСНОМ
Димитар Теменугов

**Димитар (Мито) Теменугов - Железни** (Богданци, 1919 - Богданци, 17 септември 2001) — учесник во НОБ и делегат на Првото заседание на АСНОМ.

Формира првата партиска организација на КПЈ во Богданци. Бил политички комесар на Струмичкиот партизански одред. По Ослободувањето бил пратеник во Собранието на НР Македонија, а во април 1950 година е назначен за министер за земјоделство.

Автор е на повеќе книги во кои го опишува животот на Богданци, Гевгелија и Дојран во НОБ и после тоа.

## Наводи

Категорија:Учесници во НОБ
Категорија:Делегати на Првото заседание на АСНОМ
Категорија:Богданци
Категорија:Починати во Богданци
Рак (хороскопски знак)

Оваа статија се однесува на хороскопскиот знак рак. За други значења видете рак (појаснување).
----
200px|right|thumb|Рак

**Хороскопскиот знак Рак** (латински: **Cancer**, грчки: **Καρκίνος**) го носат оние коишто се родени помеѓу 21 јуни и 22 јули. Со овој знак владее Месечината. Симболот 20px|Знакот на ракот ја претставува формата на ракот.

## На пат низ зодијакот
Четвртиот степен на развој доведува до нова димензија: свесност за потеклото и потребата да го остави своето наследство на идните генерации. Да им помогне на младите, да ги нахрани и да ги заштити. Комбинацијата на негативна вода со кардиналност, уште повеќе нагласено од неговиот владетел Месечината, кај Ракот предизвикува чувствителна одговороност и плима

## Мотивација
Ракот си го носи својот дом на грбот за да може да го скрие своето ранливо тело, а канџите ги користи за да се закачи на она што му треба. Луѓето родени во овој знак загрижено бараат или создаваат основа на која ќе се држат низ животот, а најчесто тоа е семејството. Секогаш е подготвен да се навреди ако е нападната неговата фантазија. Има добра меморија, но се држи повеќе до минатото, бидејќи има неодреден страв од иднината. Неговото мото е: „Милосрдноста започнува дома.“

## Работа и интереси
Раковите сакаат да работат од дома, или да влезат во семеен бизнис. Нивните заштитнички одлики ги прават добри работници во болници или институции кои пружаат социјална помош. Љубовта кон минатото од нив создава добри историчари или колекционери на стари предмети. Од друга страна, Раковите често се среќаваат во модните професии (творци на облека или простор). Извонредни готвачи се. Овие луѓе се итри со парите, и секогаш чуваат за „црни денои“.

## Во односи
Ракот има потреба да создава блиски и взаемно зависни врски. Овие луѓе се срамежливи при искажување на чувствата, затоа често се штитат себеси со резервирано однесување, иако се лесни на солзи. Се дружат со луѓе за кои знаат дека ги сакаат. Во љубовта, поважна им е романтиката отколку сексот. Идеални партнери се за оние кои сакаат партнер со мајчински инстинкти.

## Домашен живот
Домот на Ракот е конвенционален и традиционален. Ако сте поканети да останете, ќе ви биде послужен појадок во кревет, и секако ќе ви биде покажан семејниот албум. Домот на Ракот може да е пренатрупан со предмети кои се собирани со години, или пак се оставнина. Раковите ништо не фрлаат, затоа што сентиментално се врзуваат не само со луѓето, туку и со предметите. Жената Рак со задоволство ги извршува домашните обврски. Машкото Рак се гордее со сигурноста што ја обезбедил, но постојано се потсетува на времето кога живеел со неговите родители. Децата за нив се голема радост, но може да се разгалени.

## Зборови кои го опишуваат Ракот
Важи и за двата пола: грижлив, емотивен, вешт, конзервативен, заштитнички, итар, срамежлив, сочувствителен, штедлив. Понекогаш: приврзан кон кланот, плашлив, се сожалува себеси, нестабилен.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.

Категорија:Хороскоп
Рак (појаснување)

Поимот рак може да се однесува на:

* Клеточното заболување рак
* Ракови, поттип на членконоги
* Соѕвездието рак
* Хороскопскиот знак рак
Бик (хороскопски знак)

200px|right|thumb|Бик

**Хороскопскиот знак Бик** (латински: **Taurus**, грчки: **Ταύρος**) го носат оние коишто се родени помеѓу 20 април и 20 мај. Со овој знак владее планетета Венера. Симболот 20px|Знакот на бикот ја претставува главата на бикот или божицата на Земјата што ја држи Месечината.

## На патување низ зодијакот
На вториот степен, човекот има потреба да го утврди она што го започнал. Се обидува да биде посигурен додека ужива во плодовите од својата работа. Бикот е комбинација од негативен капацитет за примање, фиксно ограничување, практичноста на земјата и убавината од неговиот владетел Венера.

## Мотивација
Бикот е градител. Ниеден друг знак нема поголемо разбирање за вредноста на основните потреби за живеењето: храна и пиење, кревет за легнување, покрив над главата и редовен приход. Неговите сетилни перцепции се многу силни (мириси, звуци, бои). Има потреба да создава имот, а не се откажува дури и кога е тешко. Неговата издржливост се граничи со тврдоглавост: кога ќе ги вкопа нозете на некоја позиција, не се откажува така лесно, ниту лесно го менува мислењето. Има извонредна меморија, но често е глув за она што не сака да го слуша. Негова парола е: „Јас имам."

## Во работа и интереси
Биковите имаат специјална дарба за манипулирање со парите, поради што некои се привлечени од професиите банкарство или сметководство. Други пак, се посреќни кога работат во професии поврзани со земјата - земјоделство, градинарство. Биковската креативност е значајна во наталните карти на уметниците од било кој тип: пејачи, музичари, сликари, поети, па дури и готвачи.

## Во односи
Биковите се бавни во искажување на нивните чувства, кои се долготрајни и длабоки. Знаат да создадат долготрајни пријателства и љубовни врски, и нерадо ја напуштаат врската, дури и кога е неуспешна. Не сакаат да бидат сами. Подароците ги ценат како физички израз на љубовта.

## Домашен живот
Посета на домот на Бикот е пријатно чувство: атмосферата е лежерна, декорот е пријатен, храната извонредна, а биковското уживање во едноставните нешта е заразно. Машкото Бик сака имот на село, а жената Бик го сфаќа мајчинството како природно исполнување. Но, треба да бидете подготвени да слушате за деталите поврзани со децата или за ценкањето на пазар.

## Зборови кои го опишуваат Бикот
Важи и за двата пола: решителен, чувствителен, практичен, пријатен, непосреден, доследен, упорен, постојан, трпелив, толерантен.

Понекогаш знае да биде: штедлив, здодевен, нефлексибилен, прекумерно посесивен, попустлив кон себе, тврдоглав, нетактичен.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.

Категорија:Хороскоп
Категорија:Митски говеда
Близнаци (хороскопски знак)

200px|right|thumb|Близнаци

**Хороскопскиот знак Близнаци** (латински: **Gemini**, грчки: **Δίδυμοι**) го носат оние коишто се родени помеѓу 21 мај и 20 јуни. Со овој знак владее планетата Меркур. Симболот 20px|близнаци е слика на поврзан пар, или римскиот број за два.

## На патување низ зодијакот
На третиот степен од човештвото, децата стануваат свесни заразликите и се љубопитни да откријат повеќе за светот околу нив. Тоа е жед за знаење: комбинацијата на позитивен променлив воздух, дава објективен, прилагодлив тип на човек, а владетелот Меркур го додава нагонот за комуникација и поврзување на идеите и луѓето.

## Мотивација
Уште како дете, овој човек е привлечен од сè што е ново, и постојано прашува за сè што гледа и слуша. Секогаш е подготвен да го смени мислењето поради светлината на новите информации, го прави да изгледа недоверлив. Близнаците повеќе сакаат да ги заобиколат проблемите, отколку да се соочат со нив. Интелигенцијата ја користат за брзо снаоѓање и импровизации. Сакаат брзо да ги завршат обврските. Негово мото: „Ќе ја обиколам Земјата за четириесет минути.“

## Работа и интереси
На Близнаците им треба промена и стимулација за да функционираат најдобро. Многу брзо им здосадува рутинска работа, и не можат да седат мирни. Им треба професија што нуди движење, контакти со луѓе и размена на информации. Затоа се истакнуваат во светот на новинарството, подучувањето и сите форми на медиуми. Природни јазичари се, добри преведувачи, одлични како агенти за продажба, и уживаат во работа со деца и млади. Сакаат да читаат, да пешачат и да танцуваат.

## Во односи
Со Близнаците повеќе владее главата отколку срцето, и сметаат дека е природно да имаат врски со различни луѓе во исто време. Понекогаш се нестабилни во чувствата, но сепак се во потрага по „другата половина“ и заеднички живот. Пријателството со нив е забавно, и подговтени се да им помагаат на другите.

## Домашен живот
Подгответе се на изненадување при посета на овие луѓе. Мебелот може да биде насекаде, и можно е секогаш да ги начекате при ново декорирање на домот. Ќе ги дознаете од нив најновите информации за заедничките познаници, за најпродаваната книга, за најгледаниот филм. Близнаците не ги оставаат своите пријатели да си заминат брзо, па сигурно до доцна ќе муабетите. Жената Близнаци ќе ви ги покаже најновите кујнски апарати, иако не е надарена готвачка, а машкото Близнаци ќе ви објасни како да стигнете дома по најкраткиот пат. Близнаците родители се спријателуваат со своите деца, и секогаш ќе се трудат да им го оозможат најдоброто образование.

## Зборови кои ги опишуваат Близнаците
Важи и за двата пола: промислени, многустрани, прилагодливи, ведри, дружељубиви, флексибилни, остроумни, зборлести. Понекогаш знаат да бидат: лажливи, нестабилни, нерешителни, недоследни, душкала, површни.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.
## Наводи

Категорија:Хороскоп
Лав (хороскопски знак)

200px|right|thumb|Лав

**Хороскопскиот знак Лав** (латински: **Leo**, грчки: **Λέων**) го носат оние коишто се родени помеѓу 23 јули и 22 август. Со овој знак владее Сонцето. Симболот 20px|Знакот на лавот ја претставува гривата на лавот.

## На пат околу зодијакот
Петтиот степен ја претставува радоста на живеењето. Комбинацијата на позитивен фиксен оган, покажува дека креативната сила зрачи од владетелот Сонце, и затоа Лавот е знак на верба.

## Мотивација
Лавот нема потреба да се бори за позиција, туку тој несвесно ја презема улогата на водач, бидејќи е „крал на животните“. Другите решаваат да го следат, бидејќи Лавот се држи до своите принципи, постојан е, искрен, но бавно се прилагодува кон промени. Не е пакосен, но не ја толерира туѓата ситничавост и нечесност.

## Работа и интереси
Лавовите имаат широка визија, го гледаат крајниот исход, и не ги загрижуваат тешкотиите на патот до успехот. Не можат да бидат успешни во работа во која се во подредена улога, туку само кога имаат одговорност и кога се признава нивната вредност. Не се добри за извршување на здодевни обврски, но затоа уживаат во ритуали, уживаат на сцена, па ги привлекува делумно уметничкиот свет или службите во влада. Повеќето од луѓето родени во овој знак имаат некое креативно хоби.

## Во односи
Лавовите имаат тенденција околу себе да привлекуваат додворувачи, а нивната прекумерна доверба создава ситуации во кои Лавовите се повредени или предадени. Всушност, лесно е да се повреди гордоста на Лавот, дури и со ситница, затоа што тешко си признава самиот на себе неуспех. Во љубовта се верни и дарежливи, а љубоморни се само доколку се почувствуваат загрозени од соперник.

## Домашен живот
Кога ќе стигнете во домот на Лавот, ќе бидете срдечно пречекани, а вашите домаќини ќе се обидуваат да ви угодат и да ве забавуваат. Домот на Лавовите најчесто е украсен со уметнички слики или луксузен мебел. Машкото Лав ужива во улогата да е главен на масата, а жената Лав речиси никогаш нема да ве пречека во домашна облека. Домашните животни се чести во домот на Лавовите, па од вас ќе се очекува да им се восхитувате. На заминување ќе ве испратат со подарок. Лавовите се гордеат со своите деца и секогаш ги поддржуваат.

## Зборови кои го опишуваат Лавот
Важи и за двата пола: моќен, постојан, верен, чесен, радосен, сакан, со лавовско срце, великодушен, оптимист, горд, блескав, искрен. Понекогаш може да е: автократски, заповеднички настроен, вообразен, лесноверен, фалбаџија, склон кон драматизирање.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.

Категорија:Хороскоп
Вага (хороскопски знак)

150px|right|thumb|Вага
**Вага** или **терезија** (латински: **Libra**, грчки: **Ζυγός**) — седми хороскопски знак во зодијакот. Го носат оние коишто се родени помеѓу 23 септември и 22 октомври. Со овој знак владее планетата Венера. Симболот 20px|Знакот на вагата сугерира вага, амблемот на правдата, или мост.

## На пат низ зодијакот
На седмиот степен се случува полукруг - тоа е точката на свртување. Свеста за спротивностите го поттикнува човекот на помирување, а правдата ја воспоставува со тоа што ги зема предвид правата и обврските и на двете страни. Комбинацијата на позитивното со кардиналното и соживувањето со воздухот, носи исполнување на своите цели не со сила, туку со шармот на својата владетелка Венера.

## Мотивација
Вагата е мислител, го сфаќа општественото уредување во кое живее и се обидува да им помогне на другите да бидат во добри односи. Онаму каде Близнаците ги гледаат разликите, Вагата се обидува да изгради мостови. Навистина е позната како миротворец. Вагите се вешти во изнаоѓање компромиси. На лично ниво, Вагата никогаш нема да каже „не“, па ветува повеќе отколку што може да исполни.

## Во работа и интереси
Вагите одговараат за работни места каде нивниот природен шарм може да дојде до израз. Најдобро работат во тивка и пријатна околина. Не сакаат работа со раце, ниту рутински обврски. Вагите често ги има во менаџерските професии, во брачните советувалишта, во политиката, правосудството, во дипломатијата. Нивното сфаќање на уметноста ги претвора во критичари или продавачи на уметноста од било кој вид.
Во целина, Вагите не сакаат физички активности, освен можеби танцувањето, што им обезбедува можност за додворување, а жените Ваги слободното време го трошат на шопинг и дотерување.

## Домашен живот
Во домот на Вагите сте добредојдени во било кое време, но таму каде што ќе сакате да седнете, натрупано е со предмети. Ако сте сами, вашиот домаќин Вага ќе покани некој од спротивниот пол да ви прави друштво. Од вас не се очекува да се оддолжите на нивната гостољубивост, но ќе треба да покажете дека ви е пријатно. Домот е навистина пријатен, и веројатно повеќето нешта се купени на кредит, затоа што Вагите немаат трпеливост да чекаат. Немојте да се зачудите ако вашиот домаќин Вага си дремне додека сте на гости кај него. Домот на Вагите е секогаш отворен за другарчињата на нивните деца.

## Зборови што ја опишуваат Вагата
Важи за двата пола: разумна, пријатна, шармантна, дипломатична, соработува, праведна, љубезна, со вкус, со разбирање.
Понекогаш: екстравагантна, нерешителна, мрзлива, свртена кон луксуз, лесноверна.

## Наводи

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.

Категорија:Хороскоп
Категорија:Германизми
Категорија:Зборови што ги нема во ТРМЈ
Овен (хороскопски знак)

200px|right|thumb|Овен

**Хороскопскиот знак Овен** (латински: **Aries**, грчки: **Αιγόκερος**) го носат оние коишто се родени помеѓу 21 март и 19 април. Со овој знак владее планетета Марс. Симболот 20px|Знакот на овенот ги претставува роговите на овенот или живо растение никнато од земјата.

## На патување околу зодијакот
Првиот знак во Зодијакот е поврзан и со првата астролошка куќа, а го претставува првото поединечно појавување од колективната темница. Овој знак е сржта на позитивната надворешна природа, има кардинална волја за акција, го има ентузијазмот на огнот и изобилната енергија на неговиот владетел Марс.

## Мотивација
На Овенот му треба да напредува, да добие специјално место, неуморен е во тежнеењето кон целта и незаплашен од препреките. Нестрплив е со деталите и не трпи глупости. Искрен, чесен, отворен, неговата парола е „Дела, а не зборови.“ Ужива во предизвик, во ризик или акции зачинети со опасност.

## Работа и интереси
Овенот има многу да понуди кога се бара иницијатива. Храброста, снаодливоста и чувството за организација се неговите квалитети, но и квалитетите што се бараат од позицијата на водач, што тој ја посакува. Овенот е најдобар кога работите се одвиваат по негово, а сосема не одговара за рутинска и здодевна работа. Му треба физичка активност, па често се занимава со спортови или натпреварувачки игри. Овенот има склоност кон алати, машини и оружје.

## Во односи
Овенот е исполент со романтика и витешки идеали, но не сака трпеливо да чека, ниту да размислува дали партнерот е соодветен за него. Машкото се гледа себеси како витез во сјаен оклоп, кој ја спасува неговата дама од змаеви, а женското е ловец и сама си го одбира сопругот. Овенот е идеален партнер за сите на кои им треба силна рака и огнена физичка врска.

## Домашен живот
Машкото Овен издава наредби по дома, и бара од децата да не ја поминат „црвената линија“. секогаш е зафатен со нешто. Жената Овен е способна да води кариера, домаќинство и градинка, да ја поправа колата, да ги организира децата и секогаш некаде брза. И ручекот се јаде набрзина во домот на Овенот, а лежалки никогаш не се употребуваат.

## Зборови кои го опишуваат Овенот
Важи и за двата пола: потврден, храбар, енергичен, амбициозен, самодоверлив, дарежлив, иницијатор, импулсивен, одговорен.

Понекогаш може да биде: агресивен, кавгаџија, фалбаџија, егоистичен, пребрз, нетрпелив, груб, неучтив, невнимателен.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.

Категорија:Хороскоп
Стрелец (хороскопски знак)

200px|right|thumb|Стрелец
**Хороскопскиот знак Стрелец** (латински: **Sagittarius**)  го носат оние коишто се родени помеѓу 22 ноември и 21 декември.Со овој знак владее планетата Јупитер. Симболот 20px|Знакот на стрелецот ја претставува стрелата.

## На пат низ зодијакот
На деветтиот степен, човекот ги надминува своите животински инстинкти, и го започнува духовното патување. Се појавува потрага по слободата. Кога променливоста ќе се додаде на позитивниот оган, пламенот се врти во сите правци, па се појавува ентузијазмот и оптимизмот на владетелот Јупитер.

Стрелецот се обидува да види подалеку, да летне повисоко. Додека Близанците прашуваат, Стрелецот е во потрага по животната филозофија. Не е водач, како Овенот или Лавот, туку го носи светлото на знаењето. Стрелците се ментално и физички неуморни, и не можат да седат на едно место. Ја достигнуваат и ја сакаат слободата, без страв од ризици и опасни потфати. Немаат грижи за минатото или иднината, туку уживаат во сегашноста, а тоа ги прави секогаш да имаат младешки дух.

## Во работа и интереси
Малкумина Стрелци се решаваат за постојана работа, а повеќето од нив се подобри како приватни сопственици на бизнис, каде самите ќе си ги одредуваат границите и просторот за работа. Сепак, најголемиот број филозофи, мудреци и свештеници се Стрелци во хороскоп, затоа што уживаат во двобој со зборови и со хумор. Стрелците добро се снаоѓаат и во правните професии, но и во високото образование и во било која професија која подразбира контакт со странство и странци.

Кога е спортот во прашање, најистакнати се во спортови на двајца играчи: тенис, мечување, снукер, стрелаштво, или во коњичките спортови.

## Во односи
Стрелците се интересираат за луѓето и лесно им оди од рака да создаваат нови пријателства. Во љубовта се плашат од врзување, и бараат партнер кој ќе им биде пријател кој не поставува посесивни барања, и кој ќе им ја дозволи слободата што им е потребна.

## Домашен живот
Домот на Стрелците е едноставно место, иако од надвор може да е простран, со скалила и широки тераси. Собите се светли украсени со предмети донесени од патувањата. Било кога да се појавите кај нив на гости, Стрелците седенката ќе ја претворат во вистинска забава. Храната е на самопослужување, а вино се точи постојано. Стрелците родители на своите деца им обезбедуваат соба преполна со опрема за забава. Од кај нив ќе си заминете исцрпени, но инспирирани да ги проширите своите активности.

## Зборови кои ги опишуваат Стрелците
Важи за двата пола: доверливи, филозофски настроени, со широки мисли, охрабрувачки, ведри, слободни, пријателски расположени, многустрани.

Понекогаш: екстравагантни, екстремни, невнимателни, недоследни.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.

Категорија:Хороскоп
Јарец (хороскопски знак)

200px|right|thumb|Јарец
**Хороскопскиот знак Јарец** (латински: **Capricornus**, грчки: **Κριός**) го носат оние коишто се родени помеѓу 22 декември и 19 јануари. Со овој знак владее планетата Сатурн. Симболот 20px|Знакот на јарецот го претставува извитканиот рог на јарецот.

## На пат низ зодијакот
На десеттиот степен, човекот бара да ја усоврши и да ја одржи рамката на општеството и станува свесен за неговите одговорности. Се труди да заведе ред во околината и да се придржува кон законот. Комбинацијата на негативна кардинална земја, на Јарецот му дава енергија да ги организира работите на материјалниот свет, но со умерен приод, додека владетелот Сатурн му дава вродено чувство за дисцилпина.

## Мотивација
Јарецот тежнее кон висини, но се качува чекор по чекор. Неговата моќ да планира однапред и да ги зема предвид непредвидливите ситуации, му овозможува да ги надмине останатите луѓе. Јарецот секогаш внимава на своето достоинство и мисли на својата позиција во животот и општеството. Чувството за хиерархија е силно кај него, и ја почитува традицијата. За правдата се залага за принципот: „Око за око, заб за заб.“

## Во работа и интереси
Јарците се практични, вредни и совесни. Немаат аверзија кон рутински обврски, затоа што според нив „ако нешто треба да се направи, тогаш треба да се направи“. Обично се добри со финансиите и со вложувањата, па лесно се наоѓаат на менаџерски или на раководни позиции. Во слободно време, Јарецот не може да остане без хоби, а најчесто тоа е проучување на историјата, археологијата, или собирање на вредни стари предмети.

## Во односи
Не е лесно да се спријателите со Јарец, кој своите чувства ги крие зад студена ограда. Јарецот нема да ве прифати за пријател пред да ве изанализира. Во брак е одговорен и грижлив, и очекува од партнерот да ја цени неговата вредност. Жената Јарец лесно се откажува од кариерата, доколку се омажи во богато семејство.

## Домашен живот
Во домот на Јарците нема да бидете поканети случајно. Таму може да влезете само во специјална прилика, годишнина, роденден или некаква домашна прослава. Јарците се прекрасни домаќини, а дружењето тече како подмачкано. Јарците родители својата улога ја сфаќаат сериозно. Сè ќе направат за да ги заштитат своите деца и да им обезбедат добра иднина.

## Зборови кои ги опишуваат Јарците
Важи и за двата пола: вниамтелни, конструктивни, дисциплинирани, амбициозни, верни, практични, постојани, трезвени.

Понекогаш: каприциозни, пресметливи, строги, студени, мрачни, тажни, снобови.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.
* Михайлов: "Астролошки это лошки", 2011, Якутск

Категорија:Хороскоп
Водолија (хороскопски знак)

200px|right|thumb|Водолија
**Хороскопскиот знак Водолија** (латински: **Aquarius**, грчки: **Υδροχόος**) го носат оние коишто се родени помеѓу 20 јануари и 18 февруари. Со овој знак владее планетата Уран. Симболот 20px|Знакот на водолија ги претставува брановите.

## На пат низ зодијакот
На единаесеттото ниво, човекот знае дека сите луѓе се богови и исти под сонцето. Важна е потрагата по универзалната вистина. Комбинацијата на позитивен фиксен воздух, носи моќ за концентрација на мислите, а оригиналноста ја додава владетелот Уран.

## Мотивација
Водолијата е често пред своето време, и несфатен од многумина. Неговиот природен инстинкт е да застане со масите против владетелите, но со интелект и зборови, а не со примена на сила. Водолијата се бори за своите принципи, и секогаш е верен на себеси.

## Во работа и интереси
Водолиите не се амбициозни, и најчесто го прифаќаат она што им се нуди. Сепак, не сакаат да бидат врзани или затворени во канцеларија. Водолиите ги има секаде: од зоолошка градина, преку новинарство и пишување, до професии поврзани со летање. Доколку работата не им ги задоволува природните тежнеења, тогаш тоа ќе биде нивното хоби, на кое ќе се посветат целосно. Фотографијата е секако дел од нивните интереси.

## Во односи
Водолиите се популарни меѓу своите пријатели. Тие се спокојни во контактите со другите и лесно шират познанства. Во брак не брзаат, но откако еднаш ќе го најдат вистинскиот партнер, стануваат толерантни и посветени. Им треба партнер кој ќе ги стимулира, со кого ќе бидат мисловно блиски, и кој нема да биде против да се оставаат прозорците отворени.

## Домашен живот
Кога ќе стигнете во домот на Водолиите, внатре може сè да изгледа изветвено и небојадисано, но вие нема да го забележите тоа, затоа што пријателот Водолија ќе ве замуабети уште од врата. Разговорите за природата, за птиците, животните и облаците ќе ве восхитат, а не е чудно ручекот да го јадете како да сте на пикник. Родителите Водолии ги охрабруваат своите деца да бидат независни, и да ги следат сопствените таленти.

## Зборови кои ги опишуваат Водолиите
Важи и за двата пола: независни, објективни, интелектуални, хумани, идеалистични, инвентивни, оригинални, чесни.

Понекогаш: повлечени, груби, мрзоволни, ексцентрични,тврдоглави, нетактични.

## Користена литература
* Марион Марч и Џоан Мекеверс: „Астрологија: основни начела“, Дечје новине, Горњи Милановац, 1994.
* Линда Гудман: „Сончеви знаци“, Белград, 1987.
* Миле Дупор: „Не верувајте, проверете“, Белград.

Категорија:Хороскоп
Дабјани

**Дабјани** — раселено село во Општина Долнени, во околината на градот Прилеп. На местото на коешто се наоѓало селото денес се среќаваат само остатоци.

## Географија и местоположба
Дабјани се наоѓа во северниот дел на Прилепското Поле. Селото е рамничарско и е сместено на надморска височина од 605 м. Неговиот атар зафаќа површина од 4,5 км2.

## Историја
Во XIX век, селото било дел од Прилепската каза на Отоманското Царство.

## Население

Во „Етнографија на Адријанопол, Монастир и Салоника“ се вели дека во 1873 г. Дабјани е село со 19 домаќинства и 87 жители Македонци.

Според статистиката на Васил К’нчов („Македонија, Етнографија и статистика“) од 1900 година, во Дабјани имало 130 жители Македонци христијани. По податоците на секретарот на Бугарската егзархија Димитар Мишев („La Macédoine et sa Population Chrétienne“), во 1905 година Дабјани е село со 56 жители Македонци.

На Етнографската карта на Битолскиот Вилает од 1901 г. *Дабени* се води како чисто македонско село во Прилепската каза на Битолскиот санџак со 11 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало од 25 до 50 Македонци.

Селото е целосно раселено по 1953 година, кога броело само 11 жители, Македонци.

Според пописот од 2002 година, во селото Дабјани немало жители. Истото било потврдено и на пописот во 2021 година.

## Самоуправа и политика

Селото влегува во рамките на Општина Долнени од 1952 година.

## Наводи

## Надворешни врски


Категорија:Раселени села во Македонија
Категорија:Села во Македонија
Категорија:Прилепски села
Категорија:Села во Општина Долнени
Мало Мраморани

**Мало Мраморани** — село во Општина Долнени, во околината на градот Прилеп.

## Географија и местоположба
Мало Мраморани се наоѓа во источниот дел на Прилепското Поле, оддалечено 12 км северозападно од Прилеп. Селото е ридско и е сместено на надморска височина од 715 м. Неговиот атар зафаќа површина од 3,7 км2.

## Историја
Во XIX век, селото било дел од Прилепската каза на Отоманското Царство.

Во Првата балканска војна, 1 лице од селото се вклучило во Македонско-одринските доброволни чети.

## Стопанство
Во рамки на селскиот атар, обработливото земјиште преовладува на површина од 241 ха, па затоа селото има исклучиво полјоделска функција.

## Население

Селото се споменува во турските пописни дефтери од 1467/68 година, како дел од Прилепскиот Вилает (Vilayet-I Prilepe) под името *М-р-м-о-р-а-н-и* и имало 27 семејства, 2 неженети и 3 вдовици, сите христијани.

Во „Етнографија на Адријанопол, Монастир и Салоника“ се вели дека во 1873 г. Мало Мраморани е село со 11 домаќинства и 44 жители Македонци.

Според статистиката на Васил К’нчов („Македонија, Етнографија и статистика“) од 1900 година, во Мало Мраморани — споменато како Долно Мраморани — живееле 55 жители Македонци. Според секретарот на Бугарската егзархија Димитар Мишев, („La Macédoine et sa Population Chrétienne“) во 1905 година, во селото живееле 48 Македонци.

На Етнографската карта на Битолскиот Вилает од 1901 г. *Долно Мраморани* се води како чисто македонско село во Прилепската каза на Битолскиот санџак со 14 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало од 25 до 50 Македонци.

Според пописот од 2002 година, во селото живееле 44 жители, сите Македонци.

Според последниот попис од 2021 година, во селото живееле 46 жители, од кои 45 Македонци и 1 лице без податоци.

### Родови

Мало Мраморани е македонско село.

Родови во селото се: *Јакофовци (3 куќи)* први доселеници во селото, не знаат од каде се доселени; *Гличевци (9 куќи)* доселени се во првата половина на XIX век од селото Горно Село, таму имаат истоимени роднини, го знаат следното родословие: Киро (жив на 40&nbsp;г. во 1950-тите) Даме-Ристо-Јаков, се доселил неговиот татко; *Кашовци (4 куќи)* доселени се пред крајот на турското владеење од селото Сенокос, таму им биле род *Смрдевци*, уште подалечно потекло од Мариово; *Лазовци (1 куќа)* доселени се од костурското село Сетома во 1948 година; *Каратошевци (1 куќа)* доселени се од околината на Кајлари (Егејска Македонија) во 1948 година.

## Самоуправа и политика
Селото влегува во рамките на Општина Долнени од 1952 година.

### Избирачко место
Во селото постои избирачкото место бр. 1491 според Државната изборна комисија, сместено во просториите на приватна куќа.

На претседателските избори во 2019 година, на ова избирачко место биле запишани вкупно 20 гласачи.

## Културни и природни знаменитости
;Археолошки наоѓалишта
* Црква Св. Атанас — осамен наод од римско време.

## Познати личности
* Богдан Иванчев (1883 - ?) — македонски револуционер.

## Наводи

## Надворешни врски


Категорија:Села во Македонија
Категорија:Прилепски села
Категорија:Села во Општина Долнени
Новоселани

**Новоселани** може да се однесува на следниве места:

* Новоселани — село во Општина Долнени, Прилепско
* Новоселани — село во Општина Могила, Битолско
* Новоселани — варијантно име на селото Ново Селани во Општина Чешиново-Облешево, Кочанско

;Сродни имиња
* Новосељане (или *Новосељани*) — село во Општина Куманово, Кумановско
* Новоселјани (денес *Елефтерохори*) — село во Општина Кукуш, Кукушко, Егејска Македонија
Групчин

**Групчин** — село во Општина Желино, во околината на градот Тетово. Според пописот од 2002 година, во селото имало 968 жители.

## Географија и местоположба
Групчин се наоѓа во Долни Полог. Селото лежи на горното течение на реката Суводолица. Селото е во близина на автопатот Тетово-Скопје, и во близина се селата Копачин Дол и Чифлик.

## Историја
Според податоците на бугарскиот етнограф Васил К’нчов, селото во 1900 година имало население од 330 муслимани (Албанци). Рускиот публицист Афанасиј Селишчев во 1929 година забележал дека селото било дел од истоимената општина и имало 40 куќи со 259 жители Албанци.
 
;Археолошки наоѓалишта
*Грамада — пештерно светилиште од доцноантичко време;
*Мала Пештера — пештерно светилиште од доцноантичко време; 

## Население

По Балканските војни е забележано со 276 жители.

Според германска карта издадена во 1941 година, а заснована на пописот на Кралство Југославија во 1931 година, селото имало 300 Албанци.

Според пописот на населението на Македонија од 2002 година, селото има 968 жители, од кои 966 Албанци и 2 останати.

Според последниот попис од 2021 година, во селото живееле 930 жители, од кои 871 Албанец и 59 лица без податоци.

### Родови
Групчин е албанско село.

Според истражувањата од 1940-тите родови во селото се:

* *Скуре (20 к.)* доселени се од некое место во областа Матија во Албанија. Го знаат следното родословие: Челепи (жив на 55&nbsp;г. во 1940-тите) Џемаил-Муртезен-Мерсел, кој се доселил во селото.
* *Мајск (10 к.)* и они се доселени заедно со родот Скуре од областа Матија во Албанија.
* *Авдиле (20 к.)* потекнуваат од предокот Авдил, кој се доселил од некое место во Албанија.
* *Боче (9 к.)* доселени се исто така од некое место во Албанија.

## Самоуправа и политика

### Избирачко место

Во селото постои избирачкото место бр. 2092 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 980 гласачи.

## Иселеништво
Од старото православно население кое живеело во селото, а се иселило се знае само за родовите *Терзиовци, Гинделовци и Шамаловци* кои се иселиле во Македонски Брод во Порече.

## Поврзано
* Полог
* Општина Желино
* Тетово

## Наводи

## Надворешни врски
* [Сателитска снимка на Групчин](https://maps.google.com/maps?q=%D0%93%D1%80%D1%83%D0%BF%D1%87%D0%B8%D0%BD,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&ll=41.965745,21.12937&spn=0.008663,0.021136&sll=41.959984,21.012576&sspn=0.138627,0.338173&oq=%D0%93%D1%80%D1%83%D0%BF%D1%87&t=h&hnear=Grupchin,+Macedonia+(FYROM)&z=16) на Карти на Гугл

Категорија:Села во Македонија
Категорија:Тетовски села
Категорија:Села во Општина Желино
Желино

**Желино** — село и седиште на истоимената општина, во околината на градот Тетово.

## Географија
Селото се наоѓа во северното подножје на Сува Гора, од десната страна на Вардар, на околу 500 метри надморска височина. Низ селото поминува магистралниот пат М-4 кој го поврзува на запад со Тетово, а на исток со Скопје. Оддалечено е 9 километри источно од Тетово.

## Историја
Подрачјето на Желино е населено уште од неолитот, за што сведочи наоѓлиштето Бело Поле во неговиот атар.

Според податоците на бугарскиот етнограф Васил К’нчов, селото во 1900 година имало население од 490 муслимани (Албанци). Рускиот публицист Афанасиј Селишчев во 1929 година забележал дека селото било дел од Општина Желино и имало 144 куќи со 784 Албанци.

## Население

Според статистиката на Васил К’нчов („Македонија, Етнографија и статистика“) од 1900 година, во Желино живееле 400 жители, сите Албанци.

Според Афанасиј Селишчев во 1929 година Брвеница — село во Желинска општина (со центар во Сараќино) во Долнополошкиот срез и има 144 куќи со 784 жители, сите Албанци.

Според германска карта издадена во 1941 година, а заснована на пописот на Кралство Југославија во 1931 година, селото имало 900 Албанци.

Селото броело 1.766 жители во 1961 година, додека во 1994 година бројот се зголемил на 3.679 жители.

Според пописот на населението на Македонија од 2002 година, селото има 4.110 жители и 550 домаќинства, од кои 4.100 се Албанци, 1 Бошњак и 9 останати.

Според последниот попис од 2021 година, во селото живееле 3.432 жители, од кои 3.340 Албанци, 1 останат и 91 лице без податоци.

## Самоуправа и политика

### Избирачко место

Во селото постојат избирачките места бр. 2106, 2106/1, 2107, 2107/1, 2108 и 2108/1  според Државната изборна комисија, сместени во просториите на основното училиште.

На претседателските избори во 2019 година, на овие избирачки места биле запишани вкупно 3.922 гласачи.

## Културни и природни знаменитости
;Мостови
* Желински мост — прогласен за културно наследство на Македонија

;Археолошки наоѓалишта
* Бело Поле — населба од неолитот, римскиот период и средниот век
* Градиште — населба од бронзеното време и доцната антика
* Грамаѓе — населба од доцната антика

## Личности

* Агим Рамадани (р. 3 октомври 1956), македонски политичар, пратеник на ДПА
* Абдурахман Алити (р. 1945) – правник, пратеник и амбасадор на Македонија во Република Бугарија

## Поврзано
* Полог
* Општина Желино
* Тетово

## Наводи



## Надворешни врски
* [Сателитска снимка на Желино](https://maps.google.com/maps?q=%D0%96%D0%B5%D0%BB%D0%B8%D0%BD%D0%BE,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&sll=41.956474,21.060812&sspn=0.008665,0.021136&oq=%D0%96%D0%B5%D0%BB%D0%B8%D0%BD%D0%BE&t=h&hnear=Zhelino,+Macedonia+(FYROM)&z=15) на Карти на Гугл


Категорија:Села во Македонија
Категорија:Тетовски села
Категорија:Села во Општина Желино
Копачин Дол

**Копачин Дол** (албански: *Kopaçindolli; Копачиндоли*, локално *Kapizhdoll; Капиждол*) — село во Општина Желино, во околината на градот Тетово. Според пописот од 2002 година, селото имало население од 907 жители.

## Географија и местоположба
Селото се наоѓа во областа Долни Полог, сместено по горниот тек на реката Суводолица во северните склонови на планината Сува Гора. Селото е во близина на автопатот Тетово-Скопје и во близина на селото се Групчин, Чифлик и Ново Село.

## Историја
Според податоците на бугарскиот етнограф Васил К’нчов, селото во 1900 година имало население од 166 муслимани (Албанци). Рускиот публицист Афанасиј Селишчев во 1929 година забележал дека селото било дел од Општина Групчин и имало 36 куќи со 237 жители Албанци.

## Население

По Балканските војни е забележано со 224 жители.

Според германска карта издадена во 1941 година, а заснована на пописот на Кралство Југославија во 1931 година, селото имало 250 Албанци.

Според пописот на населението на Македонија од 2002 година, селото има 907 жители, од кои 898 Албанци и 9 останати.

Според последниот попис од 2021 година, во селото живееле 818 жители, од кои 753 Албанци, 1 останат и 64 лица без податоци.

### Родови

Копачин Дол е албанско село.

Според истражувањата од 1940-тите родови во селото се: *Стогодин (10 к.)* поалбанчени Македонци. Они се староседелци во селото; *Раман (16 к.), Сирчек (18 к.), Русталар (5 к.), Качер (1 к.) и Ајредин (1 к.)* сите доселени од Албанија.

## Самоуправа и политика

### Избирачко место

Во селото постои избирачкото место бр. 2096 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 931 гласач.
## Личности
*Раметула Амети (1962 - 2001) - терорист, борец на ОНА;

## Поврзано
* Полог
* Општина Желино
* Тетово

## Наводи

## Надворешни врски
* [Сателитска снимка на Копачин Дол](https://maps.google.com/maps?q=%D0%9A%D0%BE%D0%BF%D0%B0%D1%87%D0%B8%D0%BD+%D0%94%D0%BE%D0%BB,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&ll=41.958501,21.140742&spn=0.017329,0.042272&sll=41.980342,21.060944&sspn=0.017323,0.042272&oq=%D0%9A%D0%BE%D0%BF%D0%B0%D1%87%D0%B8%D0%BD+&t=h&hnear=Kopachin+Dol,+Macedonia+(FYROM)&z=15) на Карти на Гугл

Категорија:Села во Македонија
Категорија:Тетовски села
Категорија:Села во Општина Желино
Мерово

**Мерово** — село во Општина Желино, во околината на градот Тетово. Според пописот од 2002 година, селото имало население од 901 жител.

## Географија и местоположба
Селото се наоѓа во областа Долни Полог. Мерово лежи на горното течение на Суводолица, на северните падини на Сува Гора.

## Историја
Според податоците на бугарскиот етнограф Васил К’нчов, селото во 1900 година имало население од 165 муслимани (Албанци). Рускиот публицист Афанасиј Селишчев во 1929 година забележал дека селото било дел од Општина Групчин и имало 70 куќи со 376 жители Албанци.

## Население

По Балканските војни е забележано со 315 жители.

Според германска карта издадена во 1941 година, а заснована на пописот на Кралство Југославија во 1931 година, селото имало 400 Албанци.

Според пописот на населението на Македонија од 2002 година, селото има 901 жител, од кои 1 Македонец, 882 Албанци и 18 останати.

Според последниот попис од 2021 година, во селото живееле 544 жители, од кои 515 Албанци и 29 лица без податоци.

### Родови

Мерово е албанско село.

Според истражувањата од 1949 година, родови во селото се:

* **Доселеници:** *Џафе (9 к.)* по потекло од северна Албанија. Овде живеат од првата половина на XIX век; *Лике (7 к.)* и они се доселени од северна Албанија; *Маршин (10 к.) и Бочан (6 к.)* потекнуваат од ист предок. Доселени се од северна Албанија после првите два рода. Имаат роднини во селото Копаница (*Маршеје*); *Калие (10 к.)* потекнуваат од фисот Бериша во Љума во северна Албанија. Овде се доселени од средината на XIX век. Имаат роднини во Чајлане (*Ибишалар, Маналар и Исафлар*); *Доче (14 к.)* познати и како *Ќосе*. Доселени се од северна Албанија. Овде се населиле преку Полог; *Караџе (10 к.)* доселени се од местото Биче во Љума, северна Албанија. Од старото место некои од нивниот род се населиле во Бојане (*Карач или Лески*) и во Буковиќ.

## Самоуправа и политика

### Избирачко место

Во селото постои избирачкото место бр. 2102 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 893 гласачи.

## Личности
* Риза Идризи (р. 11 август 1928) - учесник во НОАВМ во 1944 и член на КПМ од 1946 година

## Поврзано
* Полог
* Општина Желино
* Тетово

## Наводи

## Надворешни врски
* [Сателитска снимка на Мерово](https://maps.google.com/maps?q=%D0%9C%D0%B5%D1%80%D0%BE%D0%B2%D0%BE,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&sll=41.889547,21.15514&sspn=0.004337,0.010568&oq=%D0%9C%D0%B5%D1%80%D0%BE%D0%B2%D0%BE&t=h&hnear=Merovo,+Macedonia+(FYROM)&z=16) на Карти на Гугл

Категорија:Села во Македонија
Категорија:Тетовски села
Категорија:Села во Општина Желино
Озормиште

**Озормиште** — село во Општина Желино, во околината на градот Тетово.

## Географија и местоположба
Селото се наоѓа во Долни Полог, на бреговите на реката Вардар. Селото е во непосредна близина на селото Палатица.

## Историја
Според податоците на бугарскиот етнограф Васил К’нчов, селото во 1900 година имало население од 84 христијани (Македонци) и 30 муслимани (Албанци). Според податоците на бугарскиот публицист Димитар Мишев, селото во 1905 година имало 64 жители христијани (Македонци).

Рускиот публицист Афанасиј Селишчев во 1929 година забележал дека селото било дел од Општина Шемшово и имало 9 куќи со 90 жители Македонци.

Според германска карта издадена во 1941 година, а заснована на пописот на Кралство Југославија во 1931 година, селото имало 50 Македонци, 50 Албанци и 50 Турци.

## Стопанство
Селото е рамничарско и главна стопанска гранка е земјоделството.

## Население

Според пописот на населението на Македонија од 2002 година, селото има 1.219 жители, од кои 1.208 Албанци и 11 останати.

Според последниот попис од 2021 година, во селото живееле 818 жители, од кои 2 Македонци, 806 Албанци и 10 лица без податоци.

## Самоуправа и политика

### Избирачко место

Во селото постои избирачкото место бр. 2089 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 612 гласачи.

## Поврзано
* Полог
* Општина Желино
* Тетово

## Наводи

## Надворешни врски
* [Сателитска снимка на Озормиште](https://maps.google.com/maps?q=%D0%9E%D0%B7%D0%BE%D1%80%D0%BC%D0%B8%D1%88%D1%82%D0%B5,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&ll=42.013591,21.071584&spn=0.008657,0.021136&sll=41.964282,21.160052&sspn=0.008664,0.021136&oq=%D0%9E%D0%B7%D0%BE%D1%80%D0%BC&t=h&hnear=Ozormishte,+Macedonia+(FYROM)&z=16) на Карти на Гугл

Категорија:Села во Македонија
Категорија:Тетовски села
Категорија:Села во Општина Желино
Палатица

**Палатица** — село во Општина Желино, во околината на градот Тетово.

## Географија
Селото се наоѓа во Долни Полог. Во близина на селото Палатица се наоѓаат селата Сараќино, Озормиште и Требош, со кое е скоро споено. Палатица е рамничарско село и е во близина на градот Тетово.

## Историја
Во XIX век селото било дел од Тетовската каза на Отоманското Царство.

## Население

Според статистиката на Васил К’нчов („Македонија, Етнографија и статистика“) од 1900 година, во Палатица живееле 16 жители, сите Македонци.

Според Афанасиј Селишчев, во 1929 година Палатица — село во Шемшовска општина во Долнополошкиот срез и имало Албанци и Македонци.

Според пописот од 2002 година селото има 2.516 жители, од кои 6 Македонци, 2.501 Албанец, 1 Турчин и 8 останати.

Според последниот попис од 2021 година, во селото живееле 1.432 жители, од кои 1.351 Албанец и 81 лица без податоци.

## Општествени установи

*ОУ „Фан Ноли“ - Палатица — селското основно училиште.

## Самоуправа и политика

### Избирачко место

Во селото постојат избирачките места бр. 2090, 2090/1, 2091 и 2091/1 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 2.772 гласачи.

## Личности
*Ќенан Алиу (р. 8 ноември 1966) - македонски политичар, портпарол на ПДП и градоначалник на Општина Желино.
*Шеваљ Етхеми - познат како Командант Ваљони. Воен функционер на АРМ, поранешен командант на ОНА.

## Поврзано
* Полог
* Општина Желино
* Тетово

## Наводи

## Надворешни врски

* [Сателитска снимка на Палатица](https://maps.google.com/maps?q=%D0%9F%D0%B0%D0%BB%D0%B0%D1%82%D0%B8%D1%86%D0%B0,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&ll=42.003419,21.050448&spn=0.017317,0.042272&sll=42.013032,21.032628&sspn=0.017314,0.042272&oq=%D0%9F%D0%B0%D0%BB%D0%B0%D1%82%D0%B8&t=h&hnear=Palatica,+Macedonia+(FYROM)&z=15) на Карти на Гугл
*Фотографии на Палатица 

Категорија:Села во Македонија
Категорија:Тетовски села
Категорија:Села во Општина Желино